Piret Lilleväli

Siseministeerium

Pikk 61

15065 Tallinn

09.01.2019

**Avaldus toetuslepingu AMIF2017-3 lisa 2 muutmiseks**

Palume teha MTÜ Eesti Pagulasabi poolt rakendatavasse Varjupaiga-, Rände- ja Integratsioonifondi projekti nr AMIF2017-3 “**Saame tuttavaks! Kohaliku tasandi koostööüritused rahvusvahelise kaitse valdkonnas**” eelarvesse järgmised muudatused:

1. Muuta projekti eelarves eelarverea 3.1 “Seadmed” mahtu 1400 euro võrra (1100 eurolt 2500 eurole). Eelarverea detailne kirjeldus jääb samaks. Muudatus on tingitud töötubade korraldamiseks vajalike soetuste (kõiksugused töövahendid pottidest-pannidest patsikummideni) mahu reaalsest kasvust. Puuduolev maht kaetakse eelarverea 5.2 “Ruumirent või väliürituste/festivalide kohatasu” ja 6.1 “Juhtkomisjonide korraldamise kulud” arvelt.
2. Muuta projekti eelarves eelarverea 5.1 “Töötubade läbiviimise tasu” detailse kirjelduse sõnastust ning asendada see järgnevaga: “Ühe ürituse töötubade läbiviimise eelarveks võtame arvestuslikult 282 EUR tööandja kulu ehk 210 EUR brutotasu. Tasu võib jaguneda mitme inimese vahel või maksta välja ühele inimesele, sõltuvalt läbiviidava(te) tegevuste iseloomule ja kaasatud vabatahtlike arvule (töötoa läbiviija võib vastutada ka töötuppa kaasatud vabatahtlike eest). Töötubade arv, läbiviidavate tegevuste sisu ja läbiviijate arv (nii eelarverealt tasustatud kui ka vabatahtlikud) lepitakse kokku enne iga ürituse toimumist. Töötoa läbiviimise tasu lähtub sektoris keskmisel töötubade läbiviimise tasul ning võtab ka arvesse sagedast vajadust sõita kohale teisest maakonnast ja sellega seotud ajakulu.” Eelarve maht ei muutu. Muudatusega täpsustatakse varasemalt mitmetähenduslikkust tekitanud kulurea kirjeldust, muudetakse töötubade läbiviimise tasustamist paindlikumaks ning viiakse see kooskõlasse tegelike eelarveliste vajadustega.
3. Muuta projekti eelarves eelarverea 5.2 “Ruumirent või väliürituste/festivalide kohatasu” mahtu, vähendades seda 1200 euro võrra (5850 eurolt 4650 eurole). Muudatus on tingitud ruumirendi ja kohatasude tasumise vajaduse reaalsest vähesusest esimesel projektiperioodil ning vajadusest suunata need vahendid eelarverea 3.1 “Seadmed” katteks.
4. Muuta projekti eelarves eelarverea 6.1 “Juhtkomisjonide korraldamise kulud” mahtu ning vähendada seda 0 euroni. Muudatus on tingitud sellest, et seni ei ole juhtkomisjonide tööga seoses ühtegi kulu tekkinud ning hetkel ei ole seda ette näha ka tulevaste kohtumiste tarvis. Vabanenud vahendid suunatakse suurenenud eelarverea 3.1 “Seadmed” katteks.

Käesolevale avaldusele on lisatud muudetud projekti eelarve. Taotleme eelarve muudatust kehtivana tagasiulatuvalt alates 1. augustist 2018.

Projekti kogueelarve muudatustest tulenevalt ei muutu.

Lugupidamisega

Eero Janson

Juhataja

/allkirjastatud digitaalselt/

Lisa:

1. Projekti eelarve